FI
16.5.2022
Euroopan unionin virallinen lehti
C 198/15
Ennakkoratkaisupyyntö, jonka Sofiyski rayonen sad (Bulgaria) on esittänyt 29.9.2021 – XN v.
Politseyski organ pri 02 RU SDVR (Asia C-608/21) (2022/C 198/21) Oikeudenkäyntikieli: bulgaria Ennakkoratkaisua pyytänyt tuomioistuin Sofiyski rayonen sad
Pääasian asianosaiset Kantaja: XN Vastaaja: Politseyski organ pri 02 RU SDVR
Ennakkoratkaisukysymykset 1) Onko tiedonsaantioikeudesta rikosoikeudellisissa menettelyissä 22.5.2012 annetun Euroopan parlamentin ja neuvoston direktiivin 2012/13/EU (1) (EUVL 2012, L 142, s. 1) 8 artiklan 1 kohtaa, luettuna yhdessä 6 artiklan 2 kohdan kanssa, tulkittava siten, että se on esteenä kansalliselle lainsäädännölle, jota sovelletaan vakiintuneen oikeuskäytännön perusteella kyseisessä EU:n jäsenvaltiossa korjaavasti ja jonka mukaan on sallittua, että syitä epäillyn kiinniottoon, mukaan luettuna rikos, josta häntä epäillään, ei ilmoiteta kirjallisessa pidättämistä koskevassa määräyksessä vaan muissa (sitä edeltävissä tai seuraavissa) saateasiakirjoissa, joita ei luovuteta välittömästi ja joista henkilö voi saada tiedon vasta jälkikäteen riitauttaessaan mahdollisesti pidätyksen lainmukaisuuden tuomioistuimessa?
2) Onko tiedonsaantioikeudesta rikosoikeudellisissa menettelyissä 22.5.2012 annetun Euroopan parlamentin ja neuvoston direktiivin 2012/13/EU (EUVL 2012, L 142, s. 1) 6 artiklan 2 kohtaa tulkittava siten, että rikoksesta, josta kiinniotettua henkilöä epäillään, ilmoitettaessa on mainittava tekoajankohta, -paikka ja -tapa, henkilön konkreettinen osallistuminen rikokseen ja siitä seuraava rikosoikeudellinen arviointi, jotta taataan puolustautumisoikeuksien tehokas käyttäminen?
(1)
EUVL 2012, L 142, s. 1
Valitus, jonka Marina Yachting Brand Management Co.
Ltd on tehnyt 2.12.2021 unionin yleisen tuomioistuimen (yhdeksäs jaosto) asiassa T-169/20, Marina Yachting Brand Management v.
EUIPO – Industries Sportswear, 22.9.2021 antamasta tuomiosta (Asia C-743/21 P) (2022/C 198/22) Oikeudenkäyntikieli: englanti Asianosaiset Valittaja: Marina Yachting Brand Management Co. Ltd (edustajat: A. von Mühlendahl, C. Eckhartt ja P. Böhner, Rechtsanwälte) Muut osapuolet: Euroopan unionin teollisoikeuksien virasto (EUIPO), Industries Sportswear Co.
Srl Unionin tuomioistuin (valituslupajaosto) on 31.3.2022 antamallaan määräyksellä jättänyt valitusluvan myöntämättä ja velvoittanut Marina Yachting Brand Management Co. Ltd:n vastaamaan omista oikeudenkäyntikuluistaan.